Lejligheden lever helt op til beskrivelse og vore forventninger. Beliggenheden i rolige omgivelser med en fantastisk udsigt fra en dejlig terrasse. Indretningen er perfekt for 2 personer. Alt nødvendigt udstyr og alt er rent og pænt. Vi blev modtaget af Stellas søn Panos, som gav os en fin introduktion til lejligheden og området. Vi kom sent om aftenen, så der var sandwich, frugt og grøntsager i køleskabet - meget lækkert. Kort afstand til flere børnevenlige og dejlige strande. Der er også stier langs stranden så vi gik til Chania på 30 minutter.
Alt i alt et sted vi varmt kan anbefale og gerne vender tilbage til.
Sys og Niels. DK